## ****Transfer de cunoaștere la agentul economic „Bridge Grant”**** – competiție 2016

A fost lansată prima competiție pentru proiecte de tipul **Transfer de cunoaștere la agentul economic „Bridge Grant”**. Competiția este organizată în cadrul PNCDI III - Subprogram 2.1. Competitivitate prin cercetare, dezvoltare şi inovare.   
  
Prin acest instrument de finanțare se dorește creșterea performanței și competitivității agenților economici prin utilizarea expertizei existente în universități în vederea asimilării, dezvoltării, îmbunătățirii și optimizării tehnologiilor moderne achiziționate de către agenții economici.  
  
**Valoarea** maximă a unui proiect este de **460.000 lei de la bugetul de stat**.  
Proiectele se vor derula pe o perioadă de **cel mult 24 luni**.   
  
**Termenul limită** de transmitere a propunerilor de proiecte este **10 iunie 2016, ora 16.00**.   
Platforma de depunere on-line a propunerilor de proiecte [**http://uefiscdi-direct.ro**](http://uefiscdi-direct.ro)va fi disponibilă începând cu data de **10 mai 2016**.  
  
Pachetul de informații este disponibil la: <http://uefiscdi.gov.ro/articole/4436/Pachet-de-informatii.html>

**Cheltuielile indirecte** vor fi în procent de 25% din valoarea cheltuielilor directe din care se scad cheltuielile de subcontractare (maxim 5% din valoarea proiectului.